Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2012/008 IT/De Tomaso Automobili, Itaalia) /* COM/2013/0469 final - 2013/ () */





SELETUSKIRI Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta)[1] punkt 28 võimaldab paindlikkusmehhanismi kaudu kasutada Globaliseerumisega Kohanemise Euroopa Fondi (EGF, edaspidi ka „fond”) igal aastal mahus, mis täiendab finantsraamistiku asjaomastes rubriikides ettenähtud assigneeringuid kuni 500 miljoni euroga. Fondist abi saamise tingimused on sätestatud Euroopa Parlamendi ja nõukogu 20. detsembri 2006. aasta määruses (EÜ) nr 1927/2006 Globaliseerumisega Kohanemise Euroopa Fondi loomise kohta[2]. 5. novembril 2012 esitas Itaalia taotluse EGF/2012/008 IT/De Tomaso Automobili, et saada fondist rahalist toetust seoses töötajate koondamisega Itaalia ettevõttest De Tomaso Automobili S.p.A.. Pärast taotluse põhjalikku läbivaatamist otsustas komisjon määruse (EÜ) nr 1927/2006 artikli 10 kohaselt, et kõik kõnealuses määruses sätestatud tingimused rahalise toetuse saamiseks on täidetud. TAOTLUSE KOKKUVÕTE JA ANALÜÜS Põhiandmed: || EGFi viitenumber || EGF/2012/008 Liikmesriik || Itaalia Artikkel 2 || (a) Põhiettevõte || De Tomaso Automobili S.p.A. Tarnijad ja tootmisahela järgmise etapi tootjad || 0 Võrdlusperiood || 5.7.2012 – 28.8.2012 Individuaalsete teenuste osutamise alguskuupäev || 15.1.2013 Kohaldamisaeg || 5.11.2012 Koondamisi vaatlusperioodil || 1 030 Koondamisi enne ja pärast vaatlusperioodi || 0 Toetuskõlblikke koondamisi kokku || 1 030 Eeldatav meetmetes osalevate koondatute arv || 1 010 Individuaalsete teenustega seotud kulud (eurodes) || 4 987 732 Fondi toetuse rakendamisega seotud kulud[3] (eurodes) || 201 613 Fondi toetuse rakendamisega seotud kulud (%) || 3,89 Kogueelarve (eurodes) || 5 189 345 Fondi toetus (50 %) (eurodes) || 2 594 672 1. Taotlus esitati komisjonile 5. novembril 2012 ning sellele lisati täiendavat teavet kuni 5. märtsini 2013. 2. Taotlus vastab fondi vahendite kasutamise tingimustele, mis on sätestatud määruse (EÜ) nr 1927/2006 artikli 2 punktis a, ja see on esitatud kõnealuse määruse artiklis 5 sätestatud kümnenädalase tähtaja jooksul. Seos koondamiste ja maailmakaubanduses üleilmastumise tõttu toimunud suurte struktuurimuutuste vahel 3. Koondamiste ja üleilmastumise põhjustatud oluliste maailmakaubanduse struktuurimuutuste vahelise seose tõendamiseks väidab Itaalia, et autotootmine kasvas 2010. aastal ülemaailmselt 22,4% (pärast 9,6%list langust 2009. aastal[4]). Kokku toodeti 2010. aastal 58,3 miljonit autot. Suurima tootja ELi toodang moodustas 26% maailma autotoodangust, ning suuruselt teine tootja Hiina tootis 13,9 miljonit ühikut. Hiina autootmine kasvas 2010. aastal 33,8%, samas kui Euroopas autotootmine kasvas ainult 8,3%. Samal aastal (2010) tootis suuruselt kolmas tootja Jaapan 21,1% rohkem autosid kui 2009. aastal. Temale järgnesid Lõuna-Korea (22,4%), Brasiilia (9,8%), India (+29,4%) ja USA (+24,4%). Need arvud näitavad selgelt, et ELi autotootmise kasv on oluliselt väiksem kui tema peamiste konkurentide oma, mille tõttu kaotab EL selles sektoris oma turuosa. 4. Lisaks viitab taotluse esitaja mootorsõidukite tootmise statistikale,[5] et juhtida tähelepanu ühenduse turuosa vähenemisele ajavahemikus 2004–2010. EL 27 turuosa mootorsõidukite tootmisel ülemaailmses arvestuses oli 2004. aastal 28,4 %, kuid aastaks 2010 oli see vähenenud 26,3 %-ni. Sama aja jooksul suurenes sõiduautode tootmine EL 27-s absoluutarvudes 6,7 %, samas kui ülemaailmses arvestuses oli kasv 32,2 %. Selline ELi turuosa vähenemine on osa pikemaajalisest suundumusest, nagu on märkinud komisjon, hinnates varasemaid kaubandusega seotud üleilmastumise tõttu autotööstuse poolt fondist abisaamiseks esitatud taotlusi (2001. aastal oli EL 27-e osakaal maailma autotootmisest veel 33,7 %). Euroopa turuosa kahanemine sõiduautode maailmaturul ilmneb ka lõpparuandest Cars 21, mis avaldati 6. juunil 2012[6]. Selline ülemaailmne turuosade ümberjagamine on peamiselt tingitud geograafilisest asukohast sõltuvatest tarbimisharjumustest, eelkõige Aasia turgude kiire kasv, millest ELi tootjatel on raskem osa saada, kuna nende positsioon seal on tavapäraselt halvem kui mujal. 5. Tänini on autotootmise sektori kohta esitatud fondile kõige rohkem taotlusi, s.o 16 taotlust, millest seitsme[7] aluseks oli kaubandusega seotud üleilmastumine. Koondamiste arvu tõendamine ja vastavus artikli 2 punktis a esitatud kriteeriumidele 6. Itaalia esitas kõnealuse taotluse määruse (EÜ) nr 1927/2006 artikli 2 punktis a sätestatud sekkumiskriteeriumide alusel, milles on seatud tingimuseks, et liikmesriigi ettevõttes on nelja kuu jooksul koondatud vähemalt 500 töötajat, kaasa arvatud töötajad, kes koondatakse nimetatud ettevõtja tarnijate või tootmisahela järgmise etapi tootjate juures. 7. Taotluses on osutatud 1 030 koondamisele ettevõttes De Tomaso Automobili S.p.A. ajavahemikul 5. juulist 2012 kuni 28. augustini 2012. Koondamiste arv määrati kindlaks määruse (EÜ) nr 1927/2006 artikli 2 teise lõigu kolmanda taande kohaselt. Komisjonile on esitatud artikli 2 lõike 2 teise lõigu kolmanda taande kohaselt vajalikud tõendid, et nimetatud koondamiste arv on tegelik koondamiste arv. Selgitus koondamiste ettenägematuse kohta 8. Itaalia ametiasutused on teatanud, et De Tomaso S.p.A. on autotootja, mille 1959. aastal asutas insener ja võidusõitja Alejandro De Tomaso. Olles neli aastat tootnud võidusõiduautosid, hakkas ettevõte tootma sportautosid ja 70ndate alguses töötas De Tomaso välja sportauto Pantera, mis tõi ülemaailmset kuulsust ja seda toodeti kaks aastakümmet. Hiljem hakati veel tootma ka luksusautosid. 9. 2009. aastal loovutasid De Tomaso pärijad ja aktsionärid De Tomaso kaubamärgi äriühingule Innovation in Auto industry S.p.A. (IAI S.p.A.). Selle kokkuleppe kohaselt muutis IAI oma nime De Tomaso Automobili S.p.A.-ks. Uus Di Tomaso ostis osa äriühingust Pininfarina S.p.A., mis tegutseb peamiselt tööstusdisaini ja jätkusuutliku transpordi valdkondades, ja 900 endist Pininfarina töötajat läksid üle De Tomasosse. Üleminek kuulus kavasse, mis käsitles innovatiivsel tehnoloogial põhinevate alumiiniumautode tootmist. 10. 2011. aastal esitles De Tomaso Automobili SpA Genfi autonäitusel oma uut autot De Tomaso Deauville 2011. 11. Meediaväljaannete[8] kohaselt ei ole majanduslangus mõjutanud luksusautode turgu nii rängalt nagu see on mõjutanud masstooteturgudele tootvaid autotootjaid, kuid selle kasv 2011. aastal ei vastanud ootustele. 12. Piiratud kasv ja autotootjaid kimbutavad üldised probleemid koos majandus- ja finantskriisile järgnenud krediiditingimuste karmistamisega panid ettevõttele lisakoormuse. Ettevõte ei suutnud leida kasumlikku lahendust ning selle suhtes algatati 2012. aasta aprillis likvideerimismenetlus. 2012. aastal kuulutasid Livorno ja Torino kohtud ettevõtte suhtes välja pankroti. Töötajaid koondanud ettevõtete andmed ning toetust vajavate töötajate kirjeldus 13. Taotlus puudutab äriühingus Tomaso Automobili S.p.A koondatud 1030 töötajat, kellest meetmetes osalevad eeldatavalt 1010. 14. Eeldatavalt meetmetes osalevad koondatud jagunevad järgmiselt: Kategooria || Arv || Protsent Mehed || 890 || 88,12 Naised || 120 || 11,88 ELi kodanikud || 978 || 96,83 ELi mittekuuluvate riikide kodanikud || 32 || 3,17 15–24aastased || 0 || 0,00 25–54aastased || 898 || 88,91 55–64aastased || 112 || 11,09 üle 64aastased || 0 || 0,00 15. Sihtrühmaks olevatest töötajatest seitsmel on pikaajaline terviseprobleem või puue. 16. Elukutsete lõikes on jagunemine järgmine: Kategooria || Arv || Protsent Tehnikud ja tehnilised töötajad || 8 || 0,79 Ametnikud || 48 || 4,75 Oskus- ja käsitöölised || 11 || 1,09 Seadme- ja masinaoperaatorid ja koostajad || 943 || 93,37 17. Kooskõlas määruse (EÜ) nr 1927/2006 artikliga 7 on Itaalia kinnitanud, et fondi toetuse rakendamise eri etappides ja eelkõige sellele juurdepääsu puhul on kohaldatud ning kohaldatakse jätkuvalt naiste ja meeste võrdõiguslikkuse ning diskrimineerimisvastaseid põhimõtteid. Asjaomase territooriumi ning selle asutuste ja sidusrühmade kirjeldus 18. Koondamistest mõjutatud piirkonnad on Piemonte ja Toscana maakonnad (NUTS II tasand) ja eelkõige Torino ja Livorno provintsid (NUTS III tasand), kus paiknesid De Tomaso Automobili S.p.A tehased. 19. Majandustegevus kaheksas Piemonte provintsis on erinev, kuid see on peamiselt seotud autotootmisega (nt Fiati kontsern) või tekstiilitööstusega. 2009. aastal vähenes Piemonte piirkondlik SKP 3,9 % peamiselt majandus- ja finantskriisi mõju tõttu autotööstusele ja sellega seotud sektoritele. Tootmissektori lisaväärtus vähenes ligikaudu 17 %. 2010. aastal SKP veidi kasvas (+2 %), kuid kasv peatus peaaegu täielikult 2011. aastal (+0,7 %). 2012. aastal tegutses Piemontes 415 219 äriühingut, mis moodustas 8% Itaalia äriühingute koguarvust. Enamik neist tegutsesid hulgi- ja jaemüügis (24,5 %), millele järgnesid ehitus (17,2 %), põllumajandus, metsandus ja kalandus (14,5 %) ja tootmine (9,9 %). 20. Ka Toscana SKP vähenes 2009. aastal, kuid mitte nii palju nagu Piemontes (–2 %) ning seda peamiselt tänu sellele, et piirkonna majandusele iseloomuliku teenuste sektori tulemused olid head. 2012. aastal tegutses Toscanas 365 629 äriühingut, mis moodustas 7 % Itaalia äriühingute koguarvust. Äriühingud jaotusid sektorite lõikes väga sarnaselt Piemontele – hulgi- ja jaemüügis (25,4 %), millele järgnesid ehitus (17,2 %), põllumajandus, metsandus ja kalandus (13,3 %) ja tootmine (11,5 %). 21. Peamised sidusrühmad on Regione Piemonte ja Regione Toscana, Torino ja Livorno (NUTS III tasand) ametiasutused ja eelkõige Torino ja Grugliasco kohalikud omavalitsused, aga ka tööandjaid esindavad Confindustria Livorno and SIT ning järgmised ametiühingud: Confederazione Italiana del lavoro (CISL) ja FIM CISL; Confederazione Generale Italiana del Lavoro (CGIL) ja FIOM CGIL; Unione Italiana del Lavoro (UIL) ja UILM UIL; ja FISMIC, Sindacato autonomo metalmeccanici e industrie colegate. Koondamiste eeldatav mõju kohalikule, piirkondlikule või riigi tööhõivele 22. Piemontes kompenseeriti CIG-süsteemi[9] raames 2008. aastal ligikaudu 36 miljonit tundi ning 2011. aastal vastav tundide arv neljakordistus ja kasvas 146 miljoni tunnini. Toscanas kasvas kompenseeritud tundide arv 2010 aastal 2008. aastaga võrreldes 58,8 % ja vähenes 2011. aastal eelnenud aastaga võrreldes 12 %. Vähenemisest hoolimata kompenseeriti CIG-süsteemi raames 2011. aastal 48 miljonit tundi. 23. De Tomaso Automobili S.p.A 1030 endist töötajat, keda käesolev taotlus hõlmab ja kelle jaoks on pankrotijärgse äritegevuse lakkamise tõttu heaks kiidetud toetus CIG Straordinaria, halvendavad veelgi olukorda piirkonnas, kus töötajaid koondati. Rahastatav individuaalsete teenuste kooskõlastatud pakett ja selle hinnanguline kulude jaotus, kaasa arvatud selle täiendavus struktuurifondidest rahastatavate meetmetega 24. Kõik loetletud meetmed üheskoos moodustavad individuaalsete teenuste kooskõlastatud paketi, mille eesmärk on koondatud töötajate tagasitoomine tööturule. – Kutsealane nõustamine, töökohavahetuse ja tööotsimise toetamine. Kõikidele osalistele pakutav esimene meede on teabe andmine kättesaadavate teenuste ja koolitusprogrammide kohta; töötajate profiili koostamine ja nende oskuste hindamine; individuaalse projekti ja tegevuskava väljatöötamine; abistamine tööotsingutel, sealhulgas teabe andmine olemasolevate töökohtade kohta, kohalike ja piirkondlike töövõimaluste aktiivne jälgimine ja töövahendusteenuse pakkumine. – Koolitus, ümberõpe ja kutseõpe. See meede hõlmab nii varasemate kogemuste tunnustamist (s.t iga töötaja varasemate teadmiste ja kogemuste hindamine ja nende valdkondade kindlakstegemine, kus oleks vaja lisakoolitust) kui ka eri koolitusvõimaluste pakkumist, nt kohalikku koolituskataloogi kuuluvad või töötajate vajadustele kohandatud koolitused. Töötaja saab koolitusvautšeri, mida saab kasutada asjaomaste koolituste eest tasumiseks. Selle meetme raames on võimalik sõlmida ka kokkuleppeid ettevõtjatega, kes on nõus värbama endisi De Tomaso töötajaid; kõnealuse kokkuleppe kohaselt saab tööandja kompensatsiooni kuni 1500 euro ulatuses töökohal toimuva väljaõppe kulude kandmiseks tingimusel, et töötaja võetakse tööle alalise lepinguga või vähemalt aastase lepinguga. – Ettevõtete asutamist toetavad kaasnevad meetmed. Konkreetsed kaasnevad tegevused neile töötajatele, kes soovivad alustada ettevõtlusega, ja hõlmab selliseid teemasid nagu äriideede kindlakstegemine, äriplaanide koostamine ja rahastuse taotlemine jne. – Ettevõtluse alustamise toetus. Töötajad, kes loovad oma ettevõtte, saavad kuni 5 000 euro suuruse toetuse tegevuse alustamisega seotud kulude korvamiseks. – Töölevõtmise toetus. Ettevõtja, kes võtab alalise lepinguga tööle endise De Tomaso töötaja, saab kuni 6 300 euro suurust toetust. Kui töölevõetav töötaja on puudega või hooldab puudega isikut, suurendatakse töölevõtmise toetust 1 350 euro võrra. Töölevõtmise toetuse piirmäär on igal juhul 6 300 eurot. Selle toetuse saamiseks peab ettevõtja pärast töölevõtmise lõpuleviimist esitama taotluse ning toetust antakse kooskõlas piirkonnas kehtivate eeskirjade ja protseduuridega. – Tööotsingutoetus. EGFist kaasrahastatavates meetmetes osalevad töötajad saavad tööotsingutoetust, mida arvutatakse vastavalt tundide arvule, mille võrra töötaja on asjaomastes meetmetes tegelikult aktiivselt osalenud. Osalemismääraks on hinnanguliselt 86 tundi töötaja kohta. – Erikulude hüvitamine. Siia alla kuuluvad kahte liiki toetused: 1. Ülalpeetavate isikute hooldajate toetus. Töötajatele, kelle peres on ülalpeetavaid isikuid (lapsed, vanurid, puudega inimesed), võidakse maksta ühekordset kuni 1 000 euro suurust toetust nende isikute hooldamisega seotud kulude korvamiseks tingimusel, et asjaomane töötaja osaleb meetmetes. Toetuse eesmärk on katta täiendavad hoolduskulud, et töötajad saaksid osaleda koolituses või muudes meetmetes. 2. Toetus transpordikulude katteks. Meetmetes osalevad töötajad, kes peavad oma elukohast reisima linna, kus meede ellu viiakse, saavad reisikulude katmiseks kuni 1 000 euro suurust toetust. 25. Fondi toetuse rakendamisega seotud kulud, mis on taotluse hulka arvatud vastavalt määruse (EÜ) nr 1927/2006 artiklile 3, koosnevad kuludest, mis on ette nähtud ettevalmistus-, haldus- ja kontrollimismeetmeteks ning teavitamiseks ja reklaamiks. 26. Itaalia ametiasutuste kavandatavad individuaalsed teenused on aktiivsed tööturumeetmed, mis on määruse (EÜ) nr 1927/2006 artikli 3 kohaselt toetuskõlblikud. Itaalia ametiasutuste hinnangul on kogukulu 5 189 345 eurot, millest individuaalsete teenustega seotud kulud on 4 987 732 eurot ning EGFi toetuse rakendamisega seotud kulud on 201 613 eurot (3,89 % kogusummast). Fondilt taotletav kogusumma on 2 594 672 eurot (50 % kogukuludest). Meetmed || Sihtgrupi töötajate hinnanguline arv || Hinnangulised kulud sihtgrupi töötaja kohta (eurodes) (*) || Kulud kokku (EGF ja riiklik kaasfinantseerimine) (eurodes) (**) Individuaalsed teenused (määruse (EÜ) nr 1927/2006 artikli 3 esimene lõik) Kutsealane nõustamine, töökohavahetuse ja tööotsimise toetamine (Orientamento professionale, outplacement e assistenza alla ricerca attiva) || 1 010 || 1 351 || 1 364 975 Koolitus, ümberõpe ja kutseõpe (Attività di formazione e riqualificazione) || 1 010 || 1 565 || 1 580 500 Ettevõtete asutamist toetavad kaasnevad meetmed (Promozione dell'auto-imprenditorialità) || 20 || 3 000 || 60 000 Ettevõtluse alustamise toetus (Contributo all'auto-imprenditorialità) || 20 || 5 000 || 100 000 Töölevõtmise toetus (Contributo per l'assunzione dei lavoratori svantaggiati) || 200 || 4 500 || 900 000 Tööotsingutoetus (Indemnità per la ricerca attiva) || 1 010 || 811 || 819 257 Erikulude hüvitamine (Voucher integrativo e voucher di conciliazione) || 135 || 1 207 || 163 000 Individuaalsed teenused kokku || || 4 987 732 Fondi toetuse rakendamisega seotud kulud (määruse (EÜ) nr 1927/2006 artikli 3 kolmas lõik) Ettevalmistav tegevus || || 18 064 Juhtimine || || 95 786 Teavitamine ja reklaam || || 27 329 Kontrollitegevused || || 60 434 Fondi toetuse rakendamisega seotud kulud kokku || || 201 613 Hinnangulised kulud kokku || || 5 189 345 Fondi toetus (50 % kogukuludest) || || 2 594 672 (*) Kümnendkohtade vältimiseks on hinnangulised kulud ühe töötaja kohta ümardatud. Ümardamine ei mõjuta siiski iga meetme kogumaksumust, mis jääb selliseks, nagu ta on Itaalia poolt esitatud taotluses. (**) Ümardamise tõttu ei ole kogusummad päris täpsed. 27. Itaalia kinnitab, et eespool kirjeldatud meetmed täiendavad struktuurifondidest rahastatud meetmeid ning et kahekordne rahastamine on välistatud. Kuupäev(ad), millal on alustatud või millal kavatsetakse alustada individuaalsete teenuste pakkumist asjaomastele töötajatele 28. Itaalia alustas asjaomastele töötajatele individuaalsete teenuste osutamist 15. jaanuaril 2013. Nimetatud teenused on osa individuaalsete teenuste kooskõlastatud paketist, mille kohta on fondile esitatud kaasrahastamistaotlus. Seega kujutab kõnealune kuupäev endast fondist saadava toetuse puhul toetuskõlblikkusperioodi algust. Menetlused tööturu osapooltega konsulteerimiseks 29. De Tomaso S.p.A. kriisijuhtimises osalenud sotsiaalpartnerid osalevad ka koordineeritud meetmepaketi väljatöötamises. Fondist kaasrahastatud meetmete järelevalve eest vastutab juhtkomitee, kuhu kuulub esindaja kohalikust omavalitsusest, ametiühingutest ja RSU-st[10]. 30. Itaalia ametiasutused on kinnitanud, et riiklikus ja ELi õiguses sätestatud nõuded kollektiivse koondamise kohta on täidetud. Teave meetmete kohta, mis on siseriikliku õiguse või kollektiivlepingute kohaselt kohustuslikud 31. Seoses määruse (EÜ) nr 1927/2006 artiklis 6 sätestatud kriteeriumidega on Itaalia ametiasutused oma taotluses · kinnitanud, et fondist saadav rahaline toetus ei asenda meetmeid, mis on riiklike õigusaktide või kollektiivlepingute kohaselt äriühingute vastutusalas; · tõendanud, et kavandatud meetmed on ette nähtud töötajate toetamiseks ja neid ei kasutata ettevõtete või sektorite ümberstruktureerimiseks; · kinnitanud, et eespool nimetatud toetuskõlblikele meetmetele ei anta toetust ELi muudest rahastamisvahenditest. Haldus- ja kontrollisüsteemid 32. Itaalia on komisjonile teatanud, et rahalist toetust hallatakse järgmiselt: Ministerio del lavoro e delle politiche sociali – Direzione Generale per le Politiche attive e Passive del lavoro (MLPS – DG PAPL) on halduse, tõendamise ja auditeerimise eest vastutav asutus, (MLPS – DG PAPL Ufficio A on haldusasutus; MLPS – DG PAPL Ufficio B tõendamisasutus ja MLPS – DG PAPL Ufficio C auditeerimisasutus). Piemonte ja Toscana maakonnad on nimetatud haldusasutuste vahendusasutused. Rahastamine 33. Itaalia taotluse põhjal on kavas fondist rahastada kooskõlastatud individuaalsete teenuste paketti (sealhulgas EGFi toetuse rakendamise kulud) 2 594 672 euro ulatuses, mis moodustab 50 % kogukuludest. Komisjoni kavandatav eraldis fondist põhineb Itaalia esitatud teabel. 34. Arvestades määruse (EÜ) nr 1927/2006 artikli 10 lõike 1 alusel fondist eraldatava toetuse maksimumsummat ja assigneeringute ümberpaigutamise võimalusi, teeb komisjon ettepaneku kasutada fondi vahendeid eespool nimetatud kogusummas, mis eraldatakse finantsraamistiku rubriigist 1a. 35. Kavandatava rahalise toetuse puhul jääb enam kui 25 % fondi aastasest maksimumsummast kasutamiseks aasta viimasel neljal kuul kooskõlas määruse (EÜ) nr 1927/2006 artikli 12 lõikega 6. 36. Tehes käesoleva ettepaneku fondi kasutuselevõtmiseks, algatab komisjon 17. mai 2006. aasta institutsioonidevahelise kokkuleppe punktis 28 sätestatud lihtsustatud kolmepoolse menetluse eesmärgiga saada mõlemalt eelarvepädevalt institutsioonilt nõusolek fondi kasutamise ja vajaliku summa kohta. Komisjon kutsub üles seda eelarvepädevat institutsiooni, kes saavutab fondi kasutamise eelnõu suhtes asjakohasel poliitilisel tasandil esimesena kokkuleppe, teavitama oma kavatsustest teist eelarvepädevat institutsiooni ja komisjoni. Kui üks eelarvepädev institutsioon on eriarvamusel, kutsutakse kokku ametlik kolmepoolne kohtumine. 37. Samuti esitab komisjon ümberpaigutamise taotluse, et kirjendada 2013. aasta eelarvesse konkreetsed kulukohustuste assigneeringud, nagu on nõutud 17. mai 2006. aasta institutsioonidevahelise kokkuleppe punktis 28. Makseeraldiste allikad 38. Fondi eelarvereale 2013. aasta eelarves eraldatud summat kasutatakse käesoleva taotluse jaoks vajamineva 2 594 672 euro suuruse summa katmiseks. Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2012/008 IT/De Tomaso Automobili, Itaalia) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta,[11] eriti selle punkti 28; võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta,[12] eriti selle artikli 12 lõiget 3, võttes arvesse Euroopa Komisjoni ettepanekut,[13] ning arvestades järgmist: (1) Globaliseerumisega Kohanemise Euroopa Fond (edaspidi „EGF”) on asutatud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda. (2) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas. (3) Itaalia esitas taotluse fondi kasutuselevõtmiseks seoses ettevõttes De Tomaso Automobili S.p.A. toimunud koondamistega 5. novembril 2012 ja saatis lisateavet kuni 5. märtsini 2013. Taotlus vastab rahalise toetuse määramise nõuetele, mis on sätestatud määruse (EÜ) nr 1927/2006 artiklis 10. Seetõttu teeb komisjon ettepaneku 2 594 672 euro eraldamiseks. (4) Seetõttu tuleks võtta kasutusele fondi vahendid Itaalia rahalise taotluse rahuldamiseks, ON VASTU VÕTNUD KÄESOLEVA OTSUSE: Artikkel 1 Euroopa Liidu 2013. aasta üldeelarvest võetakse Globaliseerumisega Kohanemise Euroopa Fondi (EGF) raames kasutusele 2 594 672 eurot kulukohustuste ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja [1] ELT C 139, 14.6.2006, lk 1. [2] ELT L 406, 30.12.2006, lk 1. [3] Kooskõlas määruse (EÜ) nr 1927/2006 artikli 3 kolmanda lõiguga. [4] International Organization of Motor Vehicle Manufacturers, OICA. www.oica.net [5] Euroopa autotootjate ühendus (The European Automobile Manufacturers Association, ACEA), www.acea.be. [6] http://ec.europa.eu/enterprise/sectors/automotive/files/cars-21-final-report-2012_en.pdf [7] EGF/2012/008 De Tomaso (käesolevas ettepanekus vaatlusalune juhtum), lisaks EGF/2007/001 PSA suppliers, KOM(2007) 415; EGF/2007/010 Lisboa Alentejo, KOM(2008) 94; EGF/2008/002 Delphi, KOM(2008) 547; EGF/2008/004 Castilla y León Aragón, KOM(2009) 150; EGF/2009/002 Delphi, KOM(2010) 007 ja EGF/2012/005 Saab, COM(2012) 622. [8] http://www.examiner.com/article/global-luxury-car-crisis http://www.spiegel.de/international/business/crisis-hits-carmakers-daimler-and-porsche-cut-expectations-for-2013-a-857183.html http://www.bloomberg.com/news/2012-09-27/ferrari-to-lamborghini-can-t-outrun-crisis-as-sales-slow.html http://images.forbes.com/forbesinsights/StudyPDFs/automotive-outlook_report.pdf [9] CIG on Itaalia õigusaktidele tuginev süsteem, mille raames maksab riiklik sotsiaalkindlustuse instituut (Istituto Nazionale della Previdenza Sociale-INPS) rahalist hüvitist töötajatele, kellega tööandja on ajutiselt töösuhte peatanud või kelle töötunde on vähendatud. [10] Rappresentanza Sindacale Unitaria (RSU) on töötajate esindusorgan, mis on loodud igas avaliku ja erasektori töökohas. RSU koosseisu kuulub vähemalt kolm kõikide töötajate poolt valitud isikut (olenemata sellest, kas nad on ametiühingu liikmed või mitte). [11] ELT C 139, 14.6.2006, lk 1. [12] ELT L 406, 30.12.2006, lk 1. [13] ELT C […], […], lk […].